Jose Maria Sarriegi

Jose Maria Sarriegi Dominguez, Sarri (Beasain, Gipuzkoa, 1970 - Gasteiz, Araba, 2018ko abenduaren 9a) ingeniaria, ikertzailea eta irakaslea izan zen. Nafarroako Unibertsitateko Campus Teknologikoan ziharduen irakasle, Tecnun ikastetxean.

 Bizitza 
1994 urtean Tecnunen graduatu zen, eta doktoregoa eskuratu zuen 2005ean Nafarroako Unibertsitatean. Nafarroako Unibertsitateko Campus Teknologikoan (Donostia, Gipuzkoa) irakasle gisa jardun zuen ondorengo urteetan. Han, hainbat doktorego tesi zuzendu zituen.

Euskaraz artikuluak eta kolaborazioak argitaratzen zituen Elhuyar zientzia eta teknologia eta Aldiri. Arkitektura eta abar aldizkarietan.Jose Maria Sarriegi Dominguezen euskarazko artikuluen bilduma, INGUMA datu basean (kontsulta data: 2021-05-18).

Hondamendien kudeaketaren arlora bideratu zituen azken urteetako ikerkuntza lanak. 2015. eta 2018. urteen artean SMR edo Smart Mature Resilience () proiektuetan lan egin zuen, krisialdi egoera handien aurrean erantzuteko gaitasunen koordinazioan.SMR Smart Mature Resilience proiektuaren inguruko informazioa, Europar Batasunaren Horizon 2020 programan (kontsulta data: 2021-05-21).

Donostiako Goi Ingeniaritza Eskolan (Tecnun) Ikerkuntzako zuzendariordea izan zen.

Ezkondua, hiru seme-alabaren aita zen.

2018ko azaroaren bukaeran, istripua izan zuen, Eltziegon (Araba) bizikletaz zebilela. Horren ondorioz, bi aste geroago hil zen, Gasteizko (Araba) Txagorritxu ospitalean.

 Omenaldiak 
 Jose Mari Sarriegi Zientzia dibulgazioko saria sortu zuen AON Fundazioak haren omenez, hondamendien kudeaketari buruzko ikerketa akademikoko artikulu onenari, inpaktu handiko aldizkari espezializatu batean argitaratu denari.AON Fundazioaren 2021eko deialdia.
 Lagun artean korrika: Jose Maria Sarriegi oroituz lasterketa, Donostian haren gertukoek antolatua, 2019 urteaz geroztik irail aldera jokatua.Lagunartean lasterketaren web orrialdea[kontsulta data 2021-05-30]

 Erreferentziak 

 Kanpo estekak 

Kategoria:Beasaindarrak
Kategoria:Euskal Herriko ingeniariak
Kategoria:Nafarroako Unibertsitateko ikasleak
Kategoria:Nafarroako Unibertsitateko irakasleak
Kategoria:Zientzia dibulgatzaileak